অর্ডোভিশিয়ানের অধিকাংশ সময় জুড়ে প্রাণের বিকাশ দ্রুতলয়ে ঘটেছিল, কিন্তু যুগের শেষদিকে কয়েকটি বিলুপ্তি ঘটনার ফলে বেশ কিছু প্রজাতি মুছে যায়। এদের মধ্যে ছিল বিভিন্ন প্ল্যাঙ্কটন, কনোডন্ট, গ্রাপ্‌টোলাইট এবং ট্রাইলোবাইট-দের কোনো কোনো প্রজাতি(অ্যাগ্নস্টিডা ও টাইকোপ্যারাইডা)। ব্র্যাকিওপড, ব্রায়োজোয়া ও কন্টকত্বকীরাও এই সময় ক্ষতিগ্রস্ত হয়, এবং সিলুরিয়ানে টিকে যাওয়া কিছু ব্যতিক্রমী উদাহরণ ছাড়া এন্ডোসেরিড সেফালোপডরা সম্পূর্ণভাবে বিলুপ্ত হয়ে যায়। এই অর্ডোভিশিয়ান-সিলুরিয়ান বিলুপ্তি ঘটনার কারণ ছিল এক তুষার যুগ, যার সাথে প্রথম স্থলজ উদ্ভিদের আবির্ভাবের যোগসূত্র আছে। সব মিলিয়ে অন্ত্য অর্ডোভিশিয়ান ছিল পৃথিবীর গত ৬০ কোটি বছরের ইতিহাসে শীতলতম সময়গুলোর মধ্যে একটা।

জলবায়ু ও সমুদ্রপৃষ্ঠ
ভূরসায়ন
জীবজগৎ
যুগের সমাপ্তি